ควาย จากวิถีธรรมชาติสู่รายได้นับแสน
ควายหรือกระบือเป็นสัตว์ที่อยู่คู่กับอาชีพเกษตรกรรมมาช้านาน เพราะยุคโบราณยังไม่มีเทคโนโลยีการเกษตรเหมือนยุคนี้ ควายจึงถือเป็นแรงงานสําคัญในการเพาะปลูก โดยเฉพาะการปลูกข้าว เพราะควายเป็นสัตว์ที่มีความแข็งแรง กินง่าย แม้จะกินอาหารหยาบตามท้องไร่ท้องนาก็สามารถใช้ประโยชน์ได้ เลี้ยงง่ายไม่ต้องทํานุบํารุงมากเหมือนเครื่องจักรกลการเกษตรสมัยใหม่ เหมาะสําหรับเกษตรกรรายย่อย ที่มีพื้นที่เพาะปลูกไม่มาก สามารถนํามูลไปทําเป็นปุ๋ยคอกชั้นเยี่ยม หรือเพาะพันธุ์ลูกควายไว้ขายสร้างรายได้อีกทางหนึ่งด้วย